লুলিয়া ভন্তুর ও সলমন খানের সম্পর্ক নিয়ে বহুদিন ধরেই নানা জল্পনা চলছে। লুলিয়াকে এদেশে নিয়ে এসে নিজের বাড়িতেই রেখেছিলেন সলমন। একসঙ্গে বহু পার্টিতে গিয়েছেন, সলমনের ছবির প্রোমোশনে, শ্যুটিংয়ে বার বার দেখা গিয়েছে দু’জনকে। আবার লুলিয়াকে নিয়ে উইকএন্ডে এদিক সেদিক বেড়াতেও গিয়েছেন সলমন। 
সলমনের পরিবারের সবাই লুলিয়াকে যে বেশ পছন্দই করেন, সেটা এই অবাধ মেলামেশা থেকে বেশ স্পষ্ট। কিন্তু তা সত্ত্বেও লুলিয়ার সঙ্গেই বিয়ে হচ্ছে কি হচ্ছে না, সেই নিয়ে ধোঁয়াশা যেন কিছুতেই কাটার নয়। প্রায় মাসখানেক আগে এই বছর নভেম্বরে সলমন-লুলিয়ার বিয়ের কথা সংবাদমাধ্যমে প্রকাশ পায়। কিন্তু এখন যা পরিস্থিতি তাতে এবছর কোনও ভাবেই বিয়ে হওয়া সম্ভব নয় কারণ লুলিয়া এখন আর এদেশে নেই, ফিরে গিয়েছেন তাঁর দেশ রোমানিয়ায়। 
আরও পড়ুন
সলমনের ১০ গোপিনী, দেখুন ফোটোগ্যালারি!
সলমন খানের শরীরে বাসা বেঁধেছে এই মারাত্মক রোগ
সলমনের বিতর্কিত ১৫টি মন্তব্য
কারণ? লুলিয়ার ভিসার মেয়াদ শেষ। তিনি মেয়াদ রিনিউ করার আবেদন জানিয়েছেন ইতিমধ্যেই কিন্তু নতুন করে ভিসা পেতে এখনও বেশ দেরি। শোনা যাচ্ছে, তিনি নাকি এখন সময় কাটাচ্ছেন পরিবারের সঙ্গে। ইতিমধ্যে বার্লিনও গিয়েছিলেন। নতুন ভিসা পেলে সলমনের জন্মদিন উপলক্ষে নাকি আবারও এদেশে ফিরবেন বলে জানা গিয়েছে। কিন্তু বিয়েটা কি শেষ পর্যন্ত হবে?